alexandrainst/scandi-wiki huggingface dataset:
Alessandro Cagliostro

Alessandro Cagliòstro, egentlig Giuseppe Bàlsamo (født 2. juni 1743 i Palermo, død 26. august 1795 i San Leo), var en siciliansk eventyrer. Han kalte seg «grev Cagliòstro». I tiden før den franske revolusjon gjorde han seg bemerket i de fremste sosiale sirkler i Paris.

Liv og virke 
Cagliòstro skal ha studert alkymi. Han reiste til Hellas, Egypt, Persia og Arabia. 

I 1768 giftet han seg i Roma med Lorenza Feliciani. Paret reiste deretter rundt i Europa. De benyttet forskjellige navn, fra 1776 kalte han seg Alessandro Cagliòstro. I London grunnla han i 1776 en frimurerorden med seg selv som overhode. På sine reiser til europeiske byer solgte han alkymistiske midler, virket som spåmann og helbreder. Han fikk innpass i de fremste sosiale sirkler i Paris, der han holdt seanser for sosieteten. Han fikk imidlertid problemer med øvrigheten og ble innblandet i halsbåndprosessen gjennom sitt vennskap med kardinal de Rohan. Han tilbrakte ni måneder i fengsel før han ble utvist fra Frankrike. 

I 1789 ble Cagliòstro arrestert i Roma. Rettssaken endte i 1791 med dødsstraff, men paven omgjorde straffen til livsvarig fengsel. Han døde i 1795 mens han satt i fengsel i San Leo.

Referanser

Eksterne lenker 
 

Alkymister
Frimurere
Opplysningstiden
Frilsjøen mikrokraftverk

Frilsjøen mikrokraftverk er et vannkraftverk på Løkken Verk i Orkland kommune i Trøndelag.

Det utnytter et fall på 167 meter fra Frilsjøen.

Installert effekt er 90 kW fra en peltonturbin. Årsproduksjon er 0,5 GWh.

Vannet fra Frilsjøen ble tidligere brukt for å drive pumper og heis i gruven. Rørledningen fra gruvetiden er nå benyttet i kraftverket.

Kraftverket er bygget i samarbeid mellom Salvesen og Thams og Meldal VGS. Det ligger på skolens område, og anlegget benyttes i undervisningen. Studentene vant et stipend fra Statkraft for et prosjekt med oppgradering av kraftverket.

Referanser

Kilder
 
 NVE vannkraftdatabase
 Bekk og Strøm

Eksterne lenker
NTNU - Meldal VGS
Prosjektpresentasjon

Mikrokraftverk i Trøndelag
Kraftverk i Orkland
Bekk og Strøm
Kraftverk etablert i 2001
Eero Hirvonen

Eero Hirvonen (født 30. januar 1996) er en finsk kombinertutøver. Hirvonen debuterte i verdenscupen i sesongen 2016/17. Han beste plassering er 4.-plass i Ruka. Hirvonen vant også det finske mesterskapet i kombinert i 2016.

Under Vinter-OL 2022 i Beijing, ble han nummer 17 i normalbakke/10 km.

Sammenlagtplasseringer

Referanser

Eksterne lenker 
 

Finske kombinertløpere
Deltakere under Ski-VM 2017
Deltakere for Finland under Vinter-OL 2018
Kombinertløpere under Vinter-OL 2018
Finske mestere
Deltakere under Ski-VM 2019
Deltakere under Ski-VM 2021
Deltakere for Finland under Vinter-OL 2022
Kombinertløpere under Vinter-OL 2022
Hornindal Rundt

Hornindal Rundt er et årlig ultrafjelløp som arrangeres i Hornindal kommune i Sogn og Fjordane. Løpet ble arrangert første gang i 2010.

Løpet er to ulike lengder: 
75 km ultrafjelløp med 5600 høydemeter
38 km fjelløp med 2900 høydemeter

I 2016 var løpet en del av NM i ultraløp 2016.

Tidligere løp og vinnere

75 km ultrafjelløp

38 km fjelløp

Referanser

Kilder 
 Hornindal Rundt 2016 (resultater)
 Kondis.no - resultater 2016
 Hornindal Rundt 2015 (resultater)
 Hornindal Rundt 2014 (resultater)
 Hornindal Rundt 2013 (resultater)
 Hornindal Rundt 2012 (resultater)
 Hornindal Rundt 2011 (resultater)
 Hornindal Rundt 2010 (resultater)

Eksterne lenker
 Offisiell hjemmeside

Hornindal Rundt
Repeterende arrangementer etablert i 2010
Catharesthes

Se Systematisk inndeling

Catharesthes er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

Utseende 
En middelsstor, kraftig, lyst gråbrun trebukk. Antennene er nokså kraftige og litt lengre enn kroppen. Pronotum er tydelig bredere enn langt, med en kraftig, men butt tann midt på hver sidekant. Dekkvingene har markerte, rettvinklede "skuldre" og er jevnt avsmalnende bak disse, med svarte prikker og to uregelmessige, hvite tverrbånd i den bakre delen.

Levevis 
Larvene lever i død ved, gjerne under barken av nyfelte stokker av bartrær.

Utbredelse 
Arten er bare kjent fra Guatemala.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Acanthocinini Thomson, 1860 
 Slekten  Catharesthes Bates, 1881
 Catharesthes elegans Bates, 1881

Kilder 
 Liste over slektene
 Liste over artene 
 Bildegalleri

Eksterne lenker 
 
 

Lamiinae
Dyr formelt beskrevet i 1881
Frederik Gytkjær

Frederik Lund Gytkjær (født 16. mars 1993) er en dansk fotballspiller som spiller for Lyngby Boldklub.

7. desember 2016 skrev han under for Haugesund til sommeren 2020.

Han er broren til Christian Gytkjær.

Referanser

Eksterne lenker 
 

Danske fotballspillere
Utenlandske fotballspillere i Norge
Fotballspillere for Lyngby BK
Fotballspillere for FK Haugesund
Fødsler i 1993
Bernard Cazeneuve

Bernard Cazeneuve (født 2. juni 1963 i Senlis) er en fransk politiker som representerer partiet det franske sosialistpartiet (PS). Han ble utnevnt til statsminister 6. desember 2016, etter at han hadde vært innenriksminister siden 2. april 2014. Cazeneuve var statsminister til mai 2017.

6. desember 2016 overtok han som statsminister etter at Manuel Valls trakk seg for å stille som sosialistpartiets kandidat i det kommende presidentvalget.

Cazeneuve var borgermester i Cherbourg-Octeville fra 2001 til han gikk inn i regjeringen i juni 2012.

Den 14. juli 2017 ble han utnevnt til kommandør av Æreslegionen.

Referanser 

Franske politikere
Franske statsministere
Franske borgermestere
Æreslegionen
Personer fra Hauts-de-France
Hyllisiopsis

Se Systematisk inndeling

Hyllisiopsis er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

Utseende 
Agapanthiini er middelsstore, slanke, grå eller brunaktige trebukker. Antennene er ganske lange og tynne, hos hannene mye lengre enn kroppen. Pronotum er omtrent sylindrisk uten pigger på ytterkantene. Dekkvingene er lange og smale. Oversiden er kledt med korte hår.

Levevis 
Larvene lever vanligvis i de hule stammene på storvokste urter, særlig tistler og lignende. De voksne billene finnes ofte på blomster.

Utbredelse 
Arten er bare kjent fra Vietnam.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Agapanthiini Mulsant, 1839 
 Slekten Hyllisiopsis Breuning, 1956
 Hyllisiopsis coomani Breuning, 1956

Kilder 

 Liste over slektene

Eksterne lenker 
 Bildegalleri 
 

Lamiinae
Biller formelt beskrevet i 1956
Falsestoloides

Se Systematisk inndeling

Falsestoloides er en slekt av biller som tilhører den artsrike underfamilien Lamiinae i familien trebukker (Cerambycidae).

Utseende 
Middelsstore trebukker. Oversiden er nokså kraftig og tett punktert. Antennene er noe lengre enn kroppen. Pronotum har rundede sider med en liten pigg midt på og er omtrent så langt som bredt. Dekkvingene er jevnbrede.

Levevis 
Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse 
Slekten har en spredt utbredelse: den ene arten lever i Mexico, den andre i Argentina.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Apodasyini Lacordaire, 1872 eller Desmiphorini
 Slekten Falsestoloides Breuning, 1954
 Falsestoloides mexicana Breuning, 1954
 Falsestoloides tubericollis Breuning, 1980

Kilder 
 Katalog med utbredelsesdata 
 Liste over slektene (Desmiphorini)
 Cermabycidae.org - Apodasyini

Eksterne lenker 
 Bildegalleri 
 
 

Lamiinae
Biller formelt beskrevet i 1954
Alluaudia

Se Systematisk inndeling

Alluaudia er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

Utbredelse 
Arten er kjent fra Ghana og Elfenbeinskysten.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Apomecynini J. Thomson, 1860
 Slekten Alluaudia Lameere, 1893
 Alluaudia insignis Lameere, 1893

Kilder 
 Liste over slektene
 Katalog med utbredelsesdata

Eksterne lenker 
 Bildegalleri 
 
 

Lamiinae
Biller formelt beskrevet i 1893
Ylva Østby

Ylva Østby (født 1979 i Oslo) er en norsk nevropsykolog og forfatter. Hun er oppvokst i Oslo og har en doktorgrad i psykologi fra Universitetet i Oslo der hun skrev oppgave om nevrokognitiv utvikling i barne- og ungdomsårene. Østby arbeider (per 2022) som førsteamanuensis ved Psykologisk institutt på Universitetet i Oslo.

I 2016 ga hun og søsteren, Hilde Østby, ut boken Å dykke etter sjøhester. En bok om hukommelse på Cappelen Damm.

I 2019 debuterte hun som skjønnlitterær forfatter med novellesamlingen Passasjerhistorier.

Bibliografi 
 2016: Å dykke etter sjøhester. En bok om hukommelse (sakprosa) – medforfatter: Hilde Østby
 2019: Passasjerhistorier (noveller)

Referanser 

Personer fra Oslo
Norske forfattere
Fødselsdato ikke oppgitt
Mimapatelarthron

Se Systematisk inndeling

Mimapatelarthron er en slekt av biller som tilhører den store underfamilien Lamiinae i familien trebukker (Cerambycidae).

Utseende 
Middelsstore, avlange, brune trebukker. Oversiden er matt og kraftig punktert, ikke påfallende hårete. Antennene er kortere enn kroppen. Pronotum er sylindrisk uten tenner på sidene, gjerne med lyse sidestriper. Dekkvingene er jevnbrede, med rader av grove punkter, gjerne med en lys tverrstripe i den bakre delen.

Utbredelse 
Slekten er kjent fra Laos, Vest-Malaysia og Java.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Desmiphorini J. Thomson, 1860 
 Slekten Mimapatelarthron Breuning, 1940
 Mimapatelarthron albonotatum Breuning, 1940
 Mimapatelarthron bulbiferum Holzschuh, 2017
 Mimapatelarthron javanicum Breuning, 1940
 Mimapatelarthron laosense Breuning, 1968

Kilder 
 Katalog med utbredelsesdata 
 Liste over slektene

Eksterne lenker 
 Bildegalleri 
 
 

Lamiinae
Biller formelt beskrevet i 1940
Marija Povkh

Marija Mykolaivna Povkh (ukrainsk: Марія Миколаївна Повх; født 8. januar 1989) er en ukrainsk padler som konkurrerer i kajakk.

Hun representerte Ukraina under Sommer-OL 2016 i Rio de Janeiro, der hun ble nummer 4 i K-4 500 meter. 

Under Sommer-OL 2020 i Tokyo som ble arrangert i 2021, ble hun nummer 15 i K-1 500 meter.

Referanser

Eksterne lenker 
 

Ukrainske padlere
Deltakere for Ukraina under Sommer-OL 2016
Padlere under Sommer-OL 2016
Deltakere for Ukraina under Sommer-OL 2020
Padlere under Sommer-OL 2020
Fødsler i 1989
Anne Cairns

Anne Cairns (født 11. januar 1981 i Palmerston North i New Zealand) er en newzealandsk-samoansk padler som konkurrerer i kajakk.

Hun representerte Samoa under Sommer-OL 2016 i Rio de Janeiro, der hun ble utslått i forsøksheatet i K-1 200 meter. 

Under Sommer-OL 2020 i Tokyo som ble arrangert i 2021, ble hun utslått i kvartfinalen i K-1 200 meter.

Referanser

Eksterne lenker 
 

Samoanske padlere
Deltakere for Samoa under Sommer-OL 2016
Padlere under Sommer-OL 2016
Deltakere for Samoa under Sommer-OL 2020
Padlere under Sommer-OL 2020
Personer fra Manawatu-Wanganui Region
Fødsler i 1981
Bryan Sola Zambrano

Bryan Sola Zambrano (født 3. april 1992) er en ecuadoriansk roer.

Han representerte Ecuador under Sommer-OL 2016 i Rio de Janeiro, der han ble nummer 28 i singlesculler.

Referanser

Eksterne lenker 
 

Ecuadorianske roere
Deltakere for Ecuador under Sommer-OL 2016
Roere under Sommer-OL 2016
Fødsler i 1992
Cappelen Damm Akademisk

Cappelen Damm Akademisk (CDA) er et norsk akademisk forlag, som utgir læremidler og fagbøker til høyere utdanning og profesjonsmarkedet. Forlaget har utgivelser rettet mot de fleste store studieretningene innen høyere utdanning; lærerutdanningene, samfunnsvitenskapelige og humanistiske fag, sykepleie og helse- og sosialfag, juridiske fag og økonomi, markedsføring og organisasjonsfag. Cappelen Damm Akademisk utvikler også litteratur og digitale produkter og tjenester for profesjoner, som VAR Healthcare og Open Access-publisering via Nordic Open Access Scholarly Publishing (NOASP). 

Forlaget har drøyt 40 ansatte, fordelt på kontorer i Oslo, Kristiansand og København. Forlagssjef fra 2012 er Birgit Skaldehaug.

Cappelen Damm Akademisk er godkjent som utgiver av vitenskapelige antologier og monografier på nivå 1 i Universitets- og høgskolerådets (UHR) liste over publiseringskanaler.

Historie 
Cappelen Damm Akademisk er en del av forlagshuset Cappelen Damm. Cappelen Damm ble dannet da forlagene J.W. Cappelens Forlag, opprinnelig grunnlagt i 1829 og i dag eid av Nordens største mediekonsern Bonnier, og N.W. Damm & Søn, grunnlagt 1843 og eid av Egmont, slo seg sammen i 2007. Fusjonen ble meldt på en pressekonferanse 11. juni 2007. Forlagets avdeling for faglitteratur, Cappelen Akademisk Forlag, byttet noen år senere navn til Cappelen Damm Akademisk. Cappelen Damm kjøpte i 2011 Høyskoleforlaget  og i 2012 Akribe , som etter en overgangsperiode ble en del av Cappelen Damm Akademisk. I 2017 kjøpte forlaget Portal Forlag

Referanser

Eksterne lenker 
 Forlagets nettsted

Norske forlag
Forlag etablert i 2007
Akademiske forlag
Oskar Johannes Løken

Oskar Johannes Løken (født 10. juni 1998) er en norsk fotballspiller som spiller for Idrottslaget Hødd.

Løken har gått gradene fra guttespiller til å debutere på A-laget til Stabæk i en treningskamp mot Follo. Han fikk med seg en cupkamp på benken i 2017.
Løken signerte 27. juli 2017 en 2,5 års kontrakt med Raufoss.

Han er sønn av den tidligere landslagsspilleren Karl-Petter Løken som spilte for Rosenborg og Stabæk.

Referanser

Eksterne lenker 
 

Norske fotballspillere
Fotballspillere for Stabæk Fotball
Fotballspillere for Raufoss IL
Fotballspillere for IL Hødd
Friidrett under Paralympiske sommerleker 2016 – 100 meter menn

100 meter menn under Paralympiske sommerleker 2016 i Rio de Janeiro i Brasil ble arrangert på Estádio Olímpico João Havelange fra 8. til 16. september 2016. 

Det ble konkurrert i totalt 16 øvelser/klasser, med totalt 19 ulike klassifiseringer.

Tidsplan

Medaljevinnere

Kilder 
 Rio 2016 - Paralympic Medal Count (arkivert)

Friidrett under Paralympiske sommerleker 2016
Sprintløp
Brian Rosso

Brian Rosso (født 16. august 1987) er en argentinsk roer.

Han representerte Argentina under Sommer-OL 2016 i Rio de Janeiro, der han ble nummer 15 i singlesculler.

Referanser

Eksterne lenker 
 

Argentinske roere
Deltakere for Argentina under Sommer-OL 2016
Roere under Sommer-OL 2016
Fødsler i 1987
Natik Bagirov

Natik Bagirov (hviterussisk: Націк Багіраў, aserbajdsjansk: Natiq Bağırov; født 7. september 1964 i Baku i Aserbajdsjan) er en aserbajdsjansk judoka fra Hviterussland. Bagirov kom på femteplass i 60-kilosklassen under Sommer-OL 1996.

Eksterne lenker 
 

Deltakere for Belarus under Sommer-OL 1996
Fødsler i 1964
Judoka under Sommer-OL 1996
Deltakere for Belarus under Sommer-OL 2000
Judoka under Sommer-OL 2000
Toril Nagelhus Hernes

Toril Anita Nagelhus Hernes (født 28. juli 1967 i Trondheim) er en norsk fysiker. 1. januar 2017 tiltrådte hun som prorektor for nyskaping ved NTNU. Hun etterfulgte Johan Einar Hustad.

Hennes fagområde er medisinsk teknologi, og hun var blant annet en pådriver når det gjaldt etableringen av Fremtidens Operasjonsrom ved St. Olavs hospital.

Hernes har i hovedsak sin utdanning fra NTH og NTNU. Etter et år ved Universitetet i Oslo, der hun studerte medisin (1986–1987), skiftet hun studium. Hun begynte ved NTH, og i 1992 var hun ferdig utdannet sivilingeniør innen biofysikk og medisinsk teknologi. I 1997 fikk hun graden dr.ing. ved NTNU, med en avhandling innen medisinsk teknologi: Quantitative and qualitative analysis of uracil-DNA glycosylase.

I perioden 1997–2013 var hun tilknyttet SINTEF, det første året som forsker, deretter som forskningssjef ved SINTEF Avdeling medisinsk teknologi.

Fra 2006 har hun vært professor i medisinsk teknologi, og fra 2013 til hun tiltrådte som prorektor, også instituttleder ved Institutt for sirkulasjon og bildediagnostikk ved NTNU.

Hernes har flere verv ved siden av sine oppgaver ved NTNU, blant annet:
 2001– medlem av styringsgruppen for Society for Medical Innovation and Technology (SMIT), Co-President 2002–2010  
 2007– styremedlem i Forskningsrådets divisjonsstyre for innovasjon.
 2013– medlem av styringsgruppen for Nor-BioImaging platform
 2014– styremedlem i Nansenfondet. 
 2016– styremedlem ved St. Olavs hospital.                   


Bibliografi (utvalg) 
I tillegg til vitenskapelige publikasjoner, har Hernes skrevet flere kronikker om forskning, pasientbehandling og innovasjon i Dagens Medisin.

Referanser

Kilder

Eksterne lenker 
 Hernes' profilside, NTNU

Professorer ved NTNU
Norske fysikere
Personer fra Trondheim kommune
Fødsler i 1967
Wikimedia Armenia

Wikimedia Armenia (armensk: ) er en ideell organisasjon som støtter videreutvikling av den internettbaserte encyklopedien Wikipedia, i tillegg til andre Wikimedia-prosjekter. Den er Wikimedia Foundations armenske divisjon. Organisasjonens leder er Susanna Mkrtsjjan. Organisasjonen fokuserer på videreutvikling av arbeid relatert til Armenia innenfor Wikimedia-prosjektene og samarbeider med utdanningsinstitusjoner i Armenia for å oppnå dette.

I juni 2015 fikk organisasjonen fast kontor i Jerevan. Åpningsseremonien til kontoret fikk besøk av president Serzj Sargsian.

Referanser

Eksterne lenker 
 

Wikimedia
Ideelle organisasjoner
Armenia
Gabriel Kielland (kommandør)

For andre personer, se Gabriel Kielland

Gabriel Kielland (født 26. august 1864 i Trondheim, død 2. april 1938 i Sevilla) var skipsfører og kommandør i det norske sjøforsvaret.

Militær karriere
Førte en lang rekke orlogsfartøyer, fra torpedobåten «Oter» 1893 til panserskipene «Norge» og «Eidsvold» 1906-07, P/S «Eidsvold» 1908, og kanonbåten «Frithjof» som kadettskip 1909.

Sjef for sjømilitære korps fra 1910. Overadjutant hos kongen 1919-1922. Midlertidig sjef for admiralstaben 1925-1926. Søkte avskjed fra marinen 1926, før oppnådd aldersgrense.

Sivil karriere 
Medlem av Hortens bystyre 1910 - 1913 og 1916 - 1919.

Han var i lang tid formann i styret for Barneasylet i Horten, og for Sjømenns Leseværelse, drevet av Sjømenns Kristelige Forening. I 1919 utarbeidet han planer for skoleskipsutdannelse av sjømenn, på oppdrag fra Norges Rederforbund. Fra 1923 førte han skoleskipet «Statsraad Lehmkuhl». Som erkjentlighet for sin innsats for opplæring av sjømenn, fikk han fra 1934 fri reise med skip, tilhørende norske redere, og benyttet seg av dette i stor utstrekning. På en slik reise døde han i Sevilla, Spania, og ble begravet der.

Utmerkelser 
Ridder av St. Olavs Orden, Kongens fortjenstmedalje av første grad, Haakon VIIs jubileumsmedalje, Britiske Georg Vs kroningsmedalje, Offiser i den franske Æreslegionen, Nederlandske Oranje-Nassau-ordenen, ridder av svenske Vasaordenen. Riksarkivet oppbevarer hans privatarkiv.

Referanser

Eksterne lenker 
 Bilde av kommandør Gabriel Kielland

Riddere av St. Olavs Orden
Kongens fortjenstmedalje
Æreslegionen
Vasaordenen
Norske kommandører
Artikler i sjøfart-prosjektet
Daniel Wiederkehr

Daniel Wiederkehr (født 15. mai 1989) er en sveitsisk roer.

Han representerte Sveits under Sommer-OL 2016 i Rio de Janeiro, der han kom til C-finalen i dobbeltsculler lettvekt.

Referanser

Eksterne lenker 
 

Sveitsiske roere
Deltakere for Sveits under Sommer-OL 2016
Roere under Sommer-OL 2016
Fødsler i 1989
Raúl Hernández

Raúl Hernández (født 22. september 1992) er en cubansk roer.

Han representerte Cuba under Sommer-OL 2016 i Rio de Janeiro, der han kom til C-finalen i dobbeltsculler lettvekt.

Referanser

Eksterne lenker 
 

Cubanske roere
Deltakere for Cuba under Sommer-OL 2016
Roere under Sommer-OL 2016
Fødsler i 1992
William Peverel

William Peverel (eller William Peverel den eldre eller William Peverel I, latinisert William Piperellus; født ca 1040, død 28. januar 1114) var en mektig normannisk adelsmann, som ble gjor til herre over store landegods i England etter den normanniske erobring.

Liv og virke

Bakgrunn
Peverel var angivelig et uekte barn av Vilhelm erobreren, med en saksisk prinsesse ved navn Ingelrica (datter av adelsmannen Ingelric), skjønt dette lar seg ikke støtte av historiske nedtegnelser nær hans samtid. Maud Ingelrica ble senere gift med Ranulph Peverell, fra hvem William så tok sitt etternavn.

Navnet er blitt tentativt forklart på flere vis. Det kunne opprinnelig ha kommet fra det latinske puerulus, som er diminutivform for puer (gutt), altså «liten gutt», eller kanskje fra piper, som betyr «pepper».

Virksomhet i England etter 1066
Peverel var en av Vilhelm Erobrerens favoritter etter erobringen av England i 1066. Han mottok en rekke erkjentligheter og herregårder i det midtre England under Vilhelms herskertid. 

Han ble nevnt som kommandant for Nottingham Castle fra 1068. Ifølge Domesday Book av 1086 var han en viktig baron i de nordlige Midlands i England. I fortegnelsen har han 162 herregårder, og nevnes som byggherre av mange borger. Blant annet bygde han Castle of the Peak, som senere er blitt kalt Peveril Castle, og Codnor Castle.

Peverel giftet seg med  Aveline (død etter 1130), hvis herkomst er ukjent. Blant deres mange barn var:
 William Peverel II (ca 1090–etter 1155)
 Adelise (* cam 1080) ∞ Richard de Redvers
 Matilda

Ca. år 1109 stiftet han Lenton Priory ved Nottingham. Hans arving var sønnen William.

Navnet Peverel går igjen i varierende former flere steder i England og dessuten på Isle of Man.

Referanser 

Adelige normannere
Fødsler i 1040
Dødsfall i 1114
Eleothinus

Se Systematisk inndeling

Eleothinus er en slekt av biller som tilhører den artsrike underfamilien Lamiinae i familien trebukker (Cerambycidae).

Utseende 
Nokså små, gråbrune trebukker. Antennene er betydelig lengre enn kroppen. Pronotum er nærmest klokkeformet sett ovenfra, med en skarp, bakoverrettet tann nær bakhjørnet. Dekkvingene er nesten jevnbrede, med at par lave, opphøyde lengderibber, disse har gjerne noen små, oppstående, svarte knøler.

Levevis 
Larvene lever i død ved.

Utbredelse 
Slekten er utbredt i Mellom-Amerika.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Acanthocinini Thomson, 1860 
 Slekten  Eleothinus Bates, 1881
 Eleothinus abstrusus Bates, 1881
 Eleothinus longulus Bates, 1881
 Eleothinus pygmaeus Bates, 1885

Kilder 
 Liste over slektene
 Liste over artene 
 Bildegalleri

Eksterne lenker 
 
 

Lamiinae
Dyr formelt beskrevet i 1881